ມີການເບິ່ງກັນວ່າ ກອງປະຊຸມ ສຸດຍອດ ສຫລ-ອາຊ່ຽນ ເປັນສັນຍາລັກ ຫຼາຍກວ່າ ແກ່ນສານ
ເຈົ້າໜ້າທີ່ ລັດຖະບານ ທ່ານໂອບາມາ​ ມອງເຫັນວ່າ ອາຊ່ຽນແມ່ນເສົາຄ້ຳອັນນຶ່ງ ໃນການສ້າງ ຄວາມກ້ຳເກິ່ງຄືນໃໝ່ ທາງດ້ານຍຸດທະສາດ ຂອງ ສຫລ ໄປສູ່ເຂດເອເຊຍ.
ທ່າມກາງການອ້າງກຳມະສິດ ແບບມີຄວາມໝັ້ນໃຈຫລາຍຂຶ້ນ ຂອງປັກກິ່ງຢູ່ໃນເຂດທະເລຈີນໃຕ້ທີ່ມີການຂັດແຍ້ງກັນນັ້ນປະ ທານາທິບໍດີສະຫະລັດທ່ານບາຣັກ ໂອບາມາ ມີກຳນົດຈະເປັນ ເຈົ້າພາບໃນອາທິດໜ້າຕ້ອນຮັບບັນດາຜູ້ນຳຂອງ 10 ປະເທດ ສະມາຊິກອາຊ່ຽນ ຢູ່ທີ່ຊັນນີແລນ ໃກ້ໆກັບ Palm Spring ໃນ ລັດຄາລີຟໍເນຍ ພວກນັກວິເຄາະໄດ້ເຕືອນໃຫ້ລະມັດລະວັງຕໍ່ຄວາມຄາດໝາຍ ກ່ຽວກັບຜົນທີ່ຢາກໃຫ້ມີຂຶ້ນ ທ່ານ Simon Tay ປະທານສະຖາບັນ ກິດຈະການນາໆຊາດ ຂອງສິງກະໂປກ່າວວ່າ ນີ້ແມ່ນປີສຸດທ້າຍ ຂອງປະທານາທິບໍດີໂອບາມາ ທີ່ຢູ່ໃນຕຳແໜ່ງ ຂ້າພະເຈົ້າບໍ່ມີຄວາມເຂັ້ມແຂງປານໃດ ກ່ຽວກັບຄວາມຄິດທີ່ວ່າຈະມີຫຼາຍສິ່ງຢ່າງສາມາດກະທຳໄດ້ ຟີລິບປິນແລະຫວຽດນາມແມ່ນຮວມຢູ່ໃນບັນດາປະເທດທີ່ພົວພັນໃນການອ້າງເອົາກຳມະ ສິດກ່ຽວກັບການຂັດແຍ້ງເລື້ອງເຂດນ້ຳແດນດິນ ໃນທະເລຈີນໃຕ້ກັບຈີນ ແລະກຳລັງເບິ່ງ ມາຍັງສະຫະລັດຫຼາຍຂຶ້ນ ເພື່ອໃຫ້ການຄ້ຳປະກັນໃນດ້ານຄວາມປອດໄພ ຊຶ່ງນັ້ນໄດ້ເຮັດ ໃຫ້ປະເທດທັງສອງ ຕ່າງຈາກບັນດາປະເທດອາຊ່ຽນອື່ນໆ ທີ່ຕ້ານຢັນການຂະຫຍາຍສຳ ນວນໂວຫານຕໍ່ປັກກິ່ງ ຊຶ່ງນັ້ນອາດຈະສ້າງຄວາມຫຍຸ້ງຍາກຕື່ມຂຶ້ນ ຕໍ່ການປະກາດກ່ຽວ ກັບເນື້ອຫາສາລະຫລືການລິເລີ້ມໃໝ່ໃດໆ ທີ່ປາກົດອອກມາໃຫ້ເຫັນ ຈາກກອງປະຊຸມຢູ່ ລັດຄາລີຟໍເນຍ